S-4609/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. september 2021, á hendur D-kk-þgf H-kk-þgf E-kk-þgf, kt. [...], [...], Reykjavík, fyrir eftirtalin umferðarlagabrot, með því að hafa:

1. Fimmtudaginn 11. febrúar 2021, ekið bifreiðinni [...] sviptur ökurétti um Funahöfða í Reykjavík, við hús nr. [...].

2. Miðvikudaginn 3. mars 2021, ekið bifreiðinni [...]sviptur ökurétti á bifreiðastæði við Borgarholtsskóla í Reykjavík.

3. Laugardaginn 3. apríl 2021, ekið bifreiðinni [...] sviptur ökurétti um Skútuvog í Reykjavík, við Húsasmiðjuna.

Teljast framangreind brot varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsinsað ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 21. september 2021, hefur ákærði ítrekað verið dæmdur til refsingar. Við ákvörðun refsingar ákærða nú verður að líta til þess að ákærði hefur ítrekað sætt refsingu vegna aksturs sviptur ökurétti, sbr. 1. mgr. 48. gr. umferðarlaga nr. 50/1987. Hann var með dómi héraðsdóms 28. janúar 2014 dæmdur í 6 mánaða fangelsi, skilorðsbundið til tveggja ára, fyrir líkamsárás, akstur undir áhrifum áfengis og akstur sviptur ökurétti. Ákærði gekkst síðan undir viðurlagaákvörðun 10. september 2014, meðal annars vegna aksturs sviptur ökurétti og var um að ræða hegningarauka við dóminn frá 28. janúar sama ár, sbr. 78. gr. almennra hegningarlaga nr. 19/1940. Þá var ákærði dæmdur í 6 mánaða fangelsi skilorðsbundið til tveggja ára fyrir akstur undir áhrifum ávana- og fíkniefna og akstur sviptur ökurétti með dómi 14. janúar 2015 og til greiðslu sektar fyrir akstur sviptur ökurétti með dómi 27. apríl 2016. Þávar ákærði 22. febrúar 2019 dæmdur í 75 daga fangelsi fyrir akstur sviptur ökurétti. Loks var ákærði 22. janúar 2020 dæmdur í 11 mánaða fangelsi m. a. fyrir akstur sviptur ökurétti.

Með hliðsjón af sakarferli ákærða eins og honum er lýst hér að framan verður við það miðað við ákvörðun refsingar að ákærði hafi nú gerst sekur um að aka sviptur ökurétti í sjötta skipti. Í samræmi við það teljast brot ákærða því vera ítrekuð í fimmta sinn.

Með hliðsjón af framangreindu, dómvenju, sakarefni málsinsog 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 8 mánuði.

Ákærði greiði málsvarnarþóknun skipaðs verjanda síns, J-kk-ef B-kk-ef K-kk-ef lögmanns, 95.000 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari fyrir Á-kk-þf B-kk-þf S-kk-þf aðstoðarsaksóknara.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, D-kk-nf H-kk-nf E-kk-nf, sæti fangelsi í 8 mánuði.

Ákærði greiði málsvarnarþóknun skipaðs verjanda síns, J-kk-ef B-kk-ef K-kk-ef lögmanns, 95.000 krónur.

S-kk-nf G-kk-nf

- -------------------- --------------------- ---------------------

Rétt endurrit staðfestir,

Héraðsdómi Reykjavíkur, 27. október 2021